title: 2011/576/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/150

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2009
   (2011/576/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Produse Chimice pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1907/2006 al Parlamentului European și al Consiliului (3) de instituire a unei Agenții Europene pentru Produse Chimice, în special articolul 97,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0127/2011),

               1.

               acordă directorului executiv al Agenției Europene pentru Produse Chimice descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Produse Chimice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 34.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/151

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Produse Chimice aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției Europene pentru Produse Chimice pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Produse Chimice pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1907/2006 al Parlamentului European și al Consiliului (3) de instituire a unei Agenții Europene pentru Produse Chimice, în special articolul 97,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0127/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât 2009 a fost cel de-al doilea an de funcționare al Agenției,

               C.

               întrucât, la 5 mai 2010, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2008 (5), iar în rezoluția sa care însoțea decizia de descărcare de gestiune, printre altele:

                           —

                           a atras atenția asupra întârzierilor constatate de Curtea de Conturi în activitățile operaționale din cauza dificultăților legate de implementarea sistemului informatic, precum și a lipsei de personal calificat;

                           —

                           și-a exprimat satisfacția cu privire la primul an de funcționare cu succes a Agenției, Comisia (DG Întreprinderi și Industrie) fiind responsabilă pentru gestiunea financiară a Agenției în 2007;

               D.

               întrucât bugetul Agenției pentru exercițiul financiar 2009 s-a ridicat la 70 400 000 EUR, ceea ce reprezintă o majorare cu 6 % față de exercițiul financiar 2008,

               1.

               ia act de faptul că Agenția a fost finanțată în 2008 printr-o subvenție comunitară în valoare de 62 200 000 EUR în conformitate cu articolul 185 din Regulamentul financiar și, într-o mică măsură, prin onorariile plătite de industria chimică pentru înregistrarea unor substanțe chimice în conformitate cu Regulamentul REACH [Regulamentul (CE) nr. 1907/2006];

               2.

               subliniază faptul că veniturile Agenției au provenit în 2009 în special din subvenția anuală de la bugetul general al Uniunii, care a fost majorată cu 4 000 000 EUR față de 2008 (62 600 000 EUR), precum și din venitul generat de onorarii, în valoare de 2 200 000 EUR; observă că venitul din onorariile aferente REACH IT provine de la societăți care fac obiectul înregistrării și notificării în conformitate cu Regulamentul REACH;

               3.

               observă că majorarea de la titlul 3 – Cheltuieli operaționale se datorează în mare parte majorării costurilor cu dezvoltarea de programe informatice, deoarece au fost necesare investiții majore pentru consolidarea arhitecturii sistemului informatic al REACH și pentru dezvoltarea suplimentară a unui instrument complex de evaluare a siguranței produselor chimice/de raportare cu privire la siguranța produselor chimice;

               4.

               ia act, în acest context, de faptul că Agenția a reportat 29 % din totalul creditelor (20 000 000 EUR) din cauza contractelor pentru marile proiecte în vederea pregătirii pentru termenul-limită aferent primei înregistrări, contracte care nu au fost încheiate până la sfârșitul lui 2009; recomandă reducerea proporției de reportări pentru a respecta principiul anualității;

      Performanță

               5.

               felicită agenția pentru că a prezentat, într-un tabel anexat la Raportul anual al Curții de Conturi pentru 2009, o comparație între operațiunile desfășurate în 2009 și în 2008, astfel încât să permită autorității care acordă descărcarea de gestiune să evalueze cu mai multă eficacitate performanțele sale de la un exercițiu financiar la altul; constată că agenția a sporit numărul de dosare de înregistrare finalizate (500 în 2009, comparativ cu 70 în 2008) și numărul de solicitări de informare (1 000 în 2009, comparativ cu 250 în 2008); constată, în plus, o creștere atât a numărului de verificări finalizate ale conformității (14 în 2009, comparativ cu 1 în 2008), cât și a numărului de propuneri pentru clasificarea și etichetarea armonizată (30 în 2009, comparativ cu 14 în 2008);

               6.

               își exprimă satisfacția cu privire la al doilea an de funcționare cu succes a Agenției, Comisia (DG Întreprinderi și Industrie) fiind responsabilă pentru gestiunea financiară a Agenției în 2007; subliniază, în special, că înființarea relativ fără probleme și rapidă a Agenției se datorează mai ales sprijinului eficace oferit de direcția generală-mamă, schimbului de experiență cu alte agenții similare și unui sprijin puternic din partea țării-gazdă;

               7.

               salută inițiativele Agenției pentru sporirea focalizării pe clienți și îmbunătățirea procedurilor de feedback; felicită îndeosebi agenția pentru că a efectuat un sondaj în rândul părților interesate în 2009 și pentru că și-a sporit numărul de activități de asistență destinate industriei (de exemplu, prin punerea la dispoziția solicitanților principali ai înregistrării a unui serviciu de consiliere telefonică, prin organizarea de ateliere, reuniuni de rețea, consultări publice etc.);

               8.

               solicită Curții de Conturi să realizeze audituri ale performanței în cadrul Agenției;

      Reportarea creditelor

               9.

               invită agenția să își continue eforturile de planificare și monitorizare legate de achiziții și execuția bugetară pentru a reduce și mai mult proporția creditelor reportate; constată, de fapt, că Curtea de Conturi a constatat existența unor credite reportate în valoare de 20 000 000 EUR (29 % din credite) în exercițiul bugetar 2010, dintre care aproximativ 88 % vizează activități care nu au fost implementate (sau, în anumite cazuri, bunuri care nu au fost primite) la sfârșitul exercițiului financiar; remarcă, în plus, că 5 % din credite (3 000 000 EUR) au fost anulate;

               10.

               salută, cu toate acestea, angajamentul Agenției de a reduce în 2010 creditele de angajament reportate la mai puțin de 20 % și de a limita creditele anulate la un nivel considerabil mai mic comparativ cu cel din 2008; invită, în consecință, agenția să informeze autoritatea care acordă descărcarea de gestiune în legătură cu progresele în acest sens;

      Resursele umane

               11.

               constată că numărul total de posturi din schema de personal a crescut cu 47 % comparativ cu 2008; salută faptul că, la sfârșitul exercițiului financiar, agenția acoperise 90 % din schema de personal; reamintește totuși importanța monitorizării viitoare de către Agenție a implementării bugetului și a planului de recrutare;

      Auditul intern

               12.

               felicită agenția pentru crearea unei Structuri de audit intern (IAC) cu rolul de a realiza audituri interne și a consilia directorul executiv cu privire la sistemele de gestionare a riscurilor și de control, prin formularea de avize și recomandări independente;

               13.

               constată că Serviciul de Audit Intern (IAS) și-a prezentat la 1 decembrie 2009 planul strategic final de audit pentru 2010-2012 (în mod continuu timp de trei ani, cu actualizări anuale); invită, în consecință, directorul executiv al Agenției să informeze autoritatea care acordă descărcarea de gestiune cu privire la conținutul acestui plan de audit;

               14.

               invită agenția să informeze autoritatea care acordă descărcarea de gestiune cu privire la măsurile luate pentru îmbunătățirea sistemelor sale de control prin consolidarea circuitelor financiare, a fluxurilor de lucru, auditurilor, planurilor de acțiune și evaluărilor de riscuri;

               15.

               încurajează agenția să garanteze efectiv că:

                           —

                           toate componentele pentru deciziile financiare sunt disponibile (de exemplu, formate standard pentru programul său de lucru și pentru deciziile financiare);

                           —

                           informațiile necesare la fiecare nivel din cadrul organizației sunt în mod adecvat definite și abordate;

                           —

                           programul de lucru prezintă toate resursele puse la dispoziție de buget;

                           —

                           documentația pentru procedurile financiare și listele de control este finalizată și actualizată;

               16.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 34.

      (2)  JO L 248, 16.9.2002, p. 1.

      (3)  JO L 396, 30.12.2006, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 146.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia Consiliului din 29 aprilie 1999 privind încheierea unui Acord de modificare a Acordului de cooperare științifică și tehnică dintre Comunitatea Europeană și Australia

text:
Anunţ juridic important

|

31999D0510

Jurnalul Oficial L 195 , 28/07/1999 p. 0031 - 0031 ediţie specială în limba cehă capitol 11 volum 32 p. 79  - 79 ediţie specială în limba estonă capitol 11 volum 32 p. 79  - 79 ediţie specială în limba maghiară capitol 11 volum 32 p. 79  - 79 ediţie specială în limba lituaniană capitol 11 volum 32 p. 79  - 79 LV.ES capitol 11 volum 32 p. 79  - 79 MT.ES capitol 11 volum 32 p. 79  - 79 PL.ES capitol 11 volum 32 p. 79  - 79 SK.ES capitol 11 volum 32 p. 79  - 79 ediţie specială în limba slovenă capitol 11 volum 32 p. 79  - 79

		19990429Decizia Consiliuluidin 29 aprilie 1999privind încheierea unui Acord de modificare a Acordului de cooperare științifică și tehnică dintre Comunitatea Europeană și Australia(1999/510/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],(1) întrucât, prin decizia din 27 iunie 1994 [2], Consiliul a aprobat încheierea Acordului de cooperare științifică și tehnică dintre Comunitatea Europeană și Australia;(2) întrucât, prin decizia din 24 septembrie 1998, Consiliul a autorizat Comisia să negocieze o modificare a acordului menționat anterior doar în ceea ce privește domeniile de cooperare prevăzute la articolul 4 din acest acord, în conformitate cu procedura prevăzută la articolul 11 alineatul (2) din acordul respectiv;(3) întrucât, prin decizia din 29 martie 1998, Consiliul a autorizat semnarea acordului de modificare;(4) întrucât este necesar să se aprobe acordul de modificare,DECIDE:Articolul 1Acordul de modificare a Acordului de cooperare științifică și tehnică dintre Comunitatea Europeană și Australia se aprobă.Textul acordului de modificare se atașează la prezenta decizie.Articolul 2În conformitate cu articolul 11 din Acordul de cooperare științifică și tehnică dintre Comunitatea Europeană și Australia, președintele Consiliului notifică îndeplinirea de către Comunitate a procedurilor de intrare în vigoare a acordului de modificare anexat la prezenta decizie.Adoptată la Luxemburg, 29 aprilie 1999.Pentru ConsiliuPreședinteleW. Müller[1] Aviz emis la 14 aprilie 1999 (nepublicat încă în Jurnalul Oficial).[2] JO L 188, 22.7.1994, p. 17.--------------------------------------------------


title: Decizia (PESC) 2015/955 a Comitetului politic și de securitate din 16 iunie 2015 privind numirea comandantului de misiune UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și abrogarea Deciziei EUTM MALI/3/2014 (EUTM MALI/2/2015)

text:
               20.6.2015

               RO

               Jurnalul Oficial al Uniunii Europene

               L 156/20

         DECIZIA (PESC) 2015/955 A COMITETULUI POLITIC ȘI DE SECURITATE
   din 16 iunie 2015
   privind numirea comandantului de misiune UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și abrogarea Deciziei EUTM MALI/3/2014 (EUTM MALI/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 5,
   întrucât:

               (1)

               În temeiul articolului 5 alineatul (1) din Decizia 2013/34/PESC, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile relevante referitoare la controlul politic și la conducerea strategică a misiunii EUTM Mali, inclusiv deciziile de numire a următorilor comandanți ai misiunii UE.

               (2)

               La 9 octombrie 2014, COPS a adoptat Decizia EUTM MALI/3/2014 (2) de numire a generalului de brigadă Alfonso GARCÍA-VAQUERO PRADAL în calitate de comandant al misiunii UE pentru EUTM Mali.

               (3)

               La 17 martie 2015, Germania a propus numirea generalului de brigadă Franz Xaver PFRENGLE în calitate de nou comandant al misiunii UE pentru EUTM Mali, pentru a-i succeda generalului de brigadă Alfonso GARCÍA-VAQUERO PRADAL.

               (4)

               Comitetul militar al UE a sprijinit această propunere.

               (5)

               Decizia EUTM MALI/3/2014 ar trebui, prin urmare, abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Generalul de brigadă Franz Xaver PFRENGLE este numit în calitate de comandant al misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM MALI) începând cu 28 iulie 2015.
   Articolul 2
   Decizia EUTM MALI/3/2014 se abrogă.
   Articolul 3
   Prezenta decizie intră în vigoare la 28 iulie 2015.

      Adoptată la Bruxelles, 16 iunie 2015.

            Pentru Comitetul politic și de securitate

            Președintele

         W. STEVENS

      (1)  JO L 14, 18.1.2013, p. 19.

      (2)  Decizia EUTM MALI/3/2014 a Comitetului politic și de securitate din 9 octombrie 2014 privind numirea unui comandant al misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM MALI) (JO L 300, 18.10.2014, p. 49).


title: Decizia Consiliului din 27 iunie 1985 privind o completare, în ceea ce privește cadmiul, la anexa IV la Convenția privind protecția Rinului împotriva poluării chimice

text:
Anunţ juridic important

|

31985D0336

Official Journal L 175 , 05/07/1985 P. 0036 - 0039 Finnish special edition: Chapter 11 Volume 11 P. 0221  Spanish special edition: Chapter 15 Volume 6 P. 0005  Swedish special edition: Chapter 11 Volume 11 P. 0221  Portuguese special edition Chapter 15 Volume 6 P. 0005  Ediţie specială în limba cehă Chapter 11 Volume 15 P. 202  - 202 Ediţie specială în limba estonă Chapter 11 Volume 15 P. 202  - 202 Ediţie specială în limba maghiară Chapter 11 Volume 15 P. 202  - 202 Ediţie specială în limba lituaniană Chapter 11 Volume 15 P. 202  - 202 Ediţie specială în limba letonă Chapter 11 Volume 15 P. 202  - 202 Ediţie specială în limba malteză Chapter 11 Volume 15 P. 202  - 202 Ediţie specială în limba polonă Chapter 11 Volume 15 P. 202  - 202 Ediţie specială în limba slovacă Chapter 11 Volume 15 P. 202  - 202 Ediţie specială în limba slovenă Chapter 11 Volume 15 P. 202  - 202

		19850627Decizia Consiliuluidin 27 iunie 1985privind o completare, în ceea ce privește cadmiul, la anexa IV la Convenția privind protecția Rinului împotriva poluării chimice(85/336/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social,întrucât, prin Decizia 77/586/CEE a Consiliului din 25 iulie 1977 [3], Comunitatea a aprobat Convenția privind protecția Rinului împotriva poluării chimice, denumită în continuare "convenția chimică" și Acordul adițional la acordul semnat la Berna la 29 aprilie 1963, privind Comisia internațională pentru protecția Rinului împotriva poluării, denumită în continuare "comisia internațională";întrucât, în conformitate cu articolul 5 din convenția chimică, comisia internațională, prin modificarea anexei IV din convenția chimică, propune valori limită pentru emisiile de anumite substanțe în apele de suprafață din bazinul Rinului; întrucât, în conformitate cu articolul 14 din convenția chimică, aprobarea unanimă a părților contractante este necesară pentru intrarea în vigoare a acestor modificări;întrucât comisia internațională a stabilit valorile limită pentru cadmiu sub forma unei propuneri menite să completeze anexa IV la convenția chimică;întrucât Directiva 83/513/CEE [4] stabilește valorile limită pentru emisiile de cadmiu în mediul acvatic al Comunității; întrucât aceste valori limită sunt identice cu cele prezentate în propunerea comisiei internaționale,întrucât este de dorit să fie adoptată propunerea de mai sus de către Comunitate, în calitate de parte contractantă la convenția chimică,DECIDE:Articolul 1În numele Comunității Economice Europene se adoptă propunerea Comisiei internaționale pentru protecția Rinului împotriva poluării, menită să completeze în ceea ce privește cadmiul anexa IV la Convenția privind protecția Rinului împotriva poluării chimice.Textul propunerii este anexat la prezenta decizie.Articolul 2Președintele Consiliului va notifica Guvernul Confederației Elvețiene, în conformitate cu procedura stabilită de convenția chimică, cu privire la adoptarea propunerii menționate în articolul 1.Adoptată la Luxemburg, 27 iunie 1985.Pentru ConsiliuPreședinteleA. Biondi[1] JO C 16, 17.1.1985, p. 7.[2] JO C 94, 15.4.1985, p. 131.[3] JO L 240, 19.9.1977, p. 35.[4] JO L 291, 24.10.1983, p. 1.--------------------------------------------------19850627ANEXĂPropunerea Comisiei internaționale pentru protecția Rinului împotriva poluării de completare a anexei IV la Convenția privind protecția Rinului împotriva poluării chimice, semnată la Bonn, la 3 decembrie 1976Comisia internațională pentru protecția Rinului împotriva poluării,având în vedere Convenția privind protecția Rinului împotriva poluării chimice, semnată la Bonn la 3 decembrie 1976,având în vedere în special articolele 3, 4, 5 și 14 din această convenție,propune părților contractante la convenție completarea anexei IV la Convenția din 3 decembrie 1976 în privința cadmiului, după cum urmează:Părțile contractante notifică această adoptare Guvernului Confederației Elvețiene, care confirmă primirea notificării.În temeiul articolelor 14 și 19 din convenție, măsurile prevăzute în tabelul de mai sus intră în vigoare după acceptarea lor unanimă de către părțile contractante la convenție.În cazul în care este necesar, Comisia internațională propune valori limită pentru alte sectoare industriale într-o etapă ulterioară. Până atunci guvernele stabilesc în mod independent standarde de emisie pentru cadmiu în conformitate cu articolele 3 și 4 din convenție. Aceste standarde trebuie să ia în considerare cele mai bune mijloace tehnice disponibile și nu trebuie să fie mai puțin stricte decât cea mai apropiată valoare limită comparabilă din tabelul de mai sus.Substanța sau grupul de substanțe | Origine | Valoarea limită exprimată prin concentrația maximă a unei substanțe | Valoarea limită exprimată prin cantitatea maximă a unei substanțe | Termenul limită pentru deversările existente | Observații |1 | 2 | 3 | 4 | 5 | 6 |Cadmiu | 1.Extragerea zincului, rafinarea plumbului și a zincului, industria cadmiului metalic și a metalelor neferoase | Medie lunară de 0,2 miligrame de cadmiu pe litru de apă uzată | | 1.1.1989 | [1] [2] [3] [4] |Pentru deversările existente, este valabilă ca valoare medie lunară valoarea limită provizorie de 0,3 miligrame de cadmiu pe litru de apă uzată | | 1.1.1986 |2.Producerea compușilor de cadmiu | Medie lunară de 0,2 miligrame de cadmiu pe litru de apă uzată | [5] | 1.1.1989 | [1] [2] [3] |Pentru deversările existente, este valabilă ca valoare medie lunară valoarea limită provizorie de 0,5 miligrame de cadmiu pe litru de apă uzată | Pentru deversările existente, este valabilă ca medie lunară valoarea limită provizorie de 0,5 kilograme de cadmiu pe tona de cadmiu folosit în producție | 1.1.1986 |3.Fabricarea de pigmenți | Medie lunară de 0,2 miligrame de cadmiu pe litru de apă uzată | [5] | 1.1.1989 | [1] [2] [3] |Pentru deversările existente, este valabilă ca valoare medie lunară valoarea limită provizorie de 0,5 miligrame de cadmiu pe litru de apă uzată | Pentru deversările existente, este valabilă ca medie lunară valoarea limită provizorie de 0,3 kilograme de cadmiu pe tona de cadmiu folosit în producție | 1.1.1986 |4.Fabricarea de stabilizatori | Medie lunară de 0,2 miligrame de cadmiu pe litru de apă uzată | [5] | 1.1.1989 | [1] [2] [3] |Pentru deversările existente, este valabilă ca valoare medie lunară valoarea limită provizorie de 0,5 miligrame de cadmiu pe litru de apă uzată | Pentru deversările existente, este valabilă ca medie lunară valoarea limită provizorie de 0,5 kilograme de cadmiu pe tona de cadmiu folosit în producție | 1.1.1986 |5.Fabricarea de baterii primare și secundare | Medie lunară de 0,2 miligrame de cadmiu pe litru de apă uzată | [5] | 1.1.1989 | [1] [2] [3] |Pentru deversările existente, este valabilă ca valoare medie lunară valoarea limită provizorie de 0,5 miligrame de cadmiu pe litru de apă uzată | Pentru deversările existente, este valabilă ca medie lunară valoarea limită provizorie de 1,5 kilograme de cadmiu pe tona de cadmiu folosit în producție | 1.1.1986 |6.Electrogalvanizare | Medie lunară de 0,2 miligrame de cadmiu pe litru de apă uzată | [5] | 1.1.1989 | [1] [2] [3] [6] |Pentru deversările existente, este valabilă ca valoare medie lunară valoarea limită provizorie de 0,5 miligrame de cadmiu pe litru de apă uzată | Pentru deversările existente, este valabilă ca medie lunară valoarea limită provizorie de 0,3 kilograme de cadmiu pe tona de cadmiu folosit în producție | 1.1.1986 |7.Fabricarea de acid fosforic și/sau de îngrășăminte fosfatice din roci fosfatice | | | | [1] [2] [3] [7] |[1] Valorile limită prevăzute în coloanele de mai sus se referă la determinarea cadmiului conținut într-un eșantion nefiltrat. Acestea se aplică conținutului total de cadmiu al tuturor apelor uzate rezultate din procesele de producție de la locul instalației de producție.În cazul în care apele uzate care conțin cadmiu sunt tratate în afara instalației de producție într-o unitate desemnată în vederea eliminării cadmiului, guvernele pot permite aplicarea valorilor limită în punctul în care se realizează deversarea din instalație.[2] Valorile limită zilnice se obțin prin înmulțirea cu doi a valorilor limită lunare din coloanele de mai sus.Referitor la metodele de măsurare, analiză și eșantionare, a se consulta recomandările Comisiei internaționale din 20 iunie 1983 de la Luxemburg.[3] În cazul sectoarelor industriale unde valorile limită se exprimă atât în funcție de concentrația maximă, cât și de cantitatea maximă de cadmiu, se aplică ambele valori. Cu toate acestea, autoritățile competente pot elibera autorizații care să cuprindă standarde de emisie care depășesc valoarea limită aplicabilă, exprimată prin concentrația maximă, dacă sunt îndeplinite următoarele două condiții:(a)volumul de apă uzată deversat este mult redus prin măsuri speciale de economisire a apei și(b)este respectată valoarea limită exprimată prin cantitatea maximă de cadmiu.[4] În cazul sectorului industrial 1, pentru care există numai valori limită exprimate prin concentrația maximă, guvernele trebuie – în încercarea de a stabili valorile limită viitoare exprimate prin cantități maxime, de a fixa valorile limită respective și de a asigura intrarea în vigoare a acestora la 1 ianuarie 1989 – să furnizeze Comisiei internaționale, cel puțin la fiecare doi ani, cifrele relevante privind cantitățile lunare medii de cadmiu pe tona de cadmiu produsă, deversate de diferitele ramuri din sectorul industrial 1.[5] În prezent, nu este posibilă fixarea valorilor limită exprimate prin cantități maxime. Comisia internațională propune astfel de valori, dacă este necesar, în conformitate cu articolul 5 din convenție. În cazul în care Comisia internațională nu propune valori limită, se păstrează valorile exprimate prin cantități maxime (care trebuie respectate de la 1 ianuarie 1986).[6] În cazul în care acest lucru devine absolut necesar având în vedere situația tehnică sau administrativă, guvernele pot suspenda până la 1 ianuarie 1989 aplicarea valorilor limită pentru instalațiile care nu deversează mai mult de 10 kg de cadmiu pe an, dacă volumul total al tuturor bazinelor de electrogalvanizare nu depășește 1,5 m3.[7] Conținutul de cadmiu al deversărilor din sectorul industrial 7 poate fi redus considerabil la eliminarea deșeurilor care conțin cadmiu. Aceste deșeuri trebuie eliminate din apele uzate dacă este posibilă depozitarea pe sol sau reciclarea, astfel încât să nu crească pericolul pentru mediu. Cu toate acestea, situația locală nu permite peste tot eliminările de acest tip. În consecință, în astfel de cazuri nu se pot aplica metodele tehnice acceptabile din punct de vedere economic care permit extragerea sistematică a cadmiului din aceste deversări. De aceea nu a fost stabilită nici o valoare limită pentru sectorul industrial 7. Având în vedere cantitățile mari de cadmiu deversate de sectorul industrial 7, Comisia internațională elaborează o propunere privind valorile limită pentru sectorul în cauză imediat ce sunt disponibile metode adecvate. Până atunci, guvernele stabilesc independent standarde de emisie pentru cadmiu în conformitate cu articolele 3 și 4 din convenție, luând în considerare orice posibilități de eliminare a deșeurilor care conțin cadmiu. În cazul deversărilor noi, eliminarea cadmiului din apele uzate este obligatorie.--------------------------------------------------


title: Decizia (UE) 2016/381 a Consiliului din 14 martie 2016 privind poziția care urmează să fie adoptată, în numele Uniunii Europene, în cadrul Comitetului de control al statului portului înființat în temeiul Memorandumului de înțelegere de la Paris privind controlul statului portului

text:
               17.3.2016

               RO

               Jurnalul Oficial al Uniunii Europene

               L 72/53

         DECIZIA (UE) 2016/381 A CONSILIULUI
   din 14 martie 2016
   privind poziția care urmează să fie adoptată, în numele Uniunii Europene, în cadrul Comitetului de control al statului portului înființat în temeiul Memorandumului de înțelegere de la Paris privind controlul statului portului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 și articolul 218 alineatul (9),
   având în vedere propunerea Comisiei Europene,
   întrucât:

               (1)

               Siguranța maritimă, securitatea maritimă, prevenirea poluării și condițiile de viață și de muncă la bordul navelor pot fi îmbunătățite în mod eficient prin reducerea drastică, în apele aflate sub jurisdicția statelor membre, a numărului de nave care nu corespund standardelor, prin aplicarea strictă a convențiilor, a codurilor și a rezoluțiilor internaționale relevante.

               (2)

               Deși responsabilitatea principală pentru monitorizarea conformității navelor cu standardele internaționale privind securitatea, siguranța, prevenirea poluării și condițiile de viață și de muncă la bordul navelor revine statului de pavilion, responsabilitatea pentru întreținerea stării navei și a echipamentelor acesteia după control pentru a îndeplini cerințele convențiilor aplicabile navei revine companiei cărei îi aparține nava. Cu toate acestea, o serie de state de pavilion întâmpină serioase dificultăți în a pune în aplicare și a asigura respectarea acestor standarde internaționale.

               (3)

               De aceea, ca o a doua linie de apărare împotriva navelor care nu corespund standardelor, monitorizarea conformității cu standardele internaționale privind siguranța, securitatea, prevenirea poluării și condițiile de viață și de muncă la bord ar trebui să fie, de asemenea, asigurată de statele portului, recunoscând în același timp că inspecția statului portului nu are valoarea unui control și că rapoartele de inspecție relevante nu sunt echivalente cu un certificat de navigabilitate. Adoptarea unei abordări armonizate a aplicării efective de către statele costiere membre ale Uniunii a acelor standarde internaționale privitoare la navele care navighează în apele lor teritoriale și folosesc porturile lor ar trebui să conducă la evitarea unor denaturări ale concurenței.

               (4)

               Directiva 2009/16/CE a Parlamentului European și a Consiliului (1) stabilește regimul Uniunii privind controlul statului portului, reformulând și consolidând legislația anterioară a Uniunii în acest domeniu, în vigoare din 1995. Regimul Uniunii a fost creat pe baza structurii preexistente a Memorandumului de înțelegere de la Paris privind controlul statului portului („MOU Paris”), semnat la Paris la 26 ianuarie 1982.

               (5)

               În ceea ce privește statele membre ale Uniunii, Directiva 2009/16/CE introduce în mod eficient anumite proceduri, instrumente și activități prevăzute în MOU Paris în domeniul de aplicare al dreptului Uniunii. În temeiul respectivei directive, anumite decizii luate de organismul competent adecvat al MOU Paris devin obligatorii pentru statele membre ale Uniunii.

               (6)

               Comitetul de control al statului portului („CCSP”) din cadrul MOU Paris se reunește anual și decide, pe parcursul deliberărilor, cu privire la anumite chestiuni care au efecte juridice.

               (7)

               În temeiul articolului 218 alineatul (9) din Tratatul privind funcționarea Uniunii Europene (TFUE), poziția care urmează să fie adoptată în numele Uniunii în cadrul unui organism înființat printr-un acord, atunci când acesta trebuie să adopte acte cu efecte juridice, trebuie să fie adoptată printr-o decizie a Consiliului, la propunerea Comisiei.

               (8)

               Întrucât normele interne ale MOU Paris fac dificilă stabilirea unei poziții care urmează să fie adoptată în numele Uniunii în conformitate cu articolul 218 alineatul (9) din TFUE în timp util pentru fiecare reuniune a CCSP, în speță ar fi util să se stabilească o astfel de poziție pe o bază multianuală, constând în principii directoare și orientări, împreună cu un cadru pentru elementele specifice ale fiecărei reuniuni anuale a acestuia. În același timp, cele mai multe dintre subiectele discutate la reuniunile individuale ale CCSP privesc chestiuni legate de controlul statului portului și sunt, în general, reglementate de un singur act juridic al Uniunii, și anume de Directiva 2009/16/CE. În circumstanțele specifice care se aplică MOU Paris, prin urmare, este posibil să se stabilească o poziție generală care urmează să fie adoptată în numele Uniunii pentru mai multe dintre aceste reuniuni.

               (9)

               Uniunea nu este parte contractantă la MOU Paris. Prin urmare, este necesar ca Consiliul să autorizeze statele membre să acționeze în conformitate cu poziția care urmează să fie adoptată în numele Uniunii și să își exprime consimțământul de a respecta deciziile luate de către CCSP.

               (10)

               Metoda actuală de elaborare a listei albe, gri și negre a statelor de pavilion s-a dovedit a avea consecințe disproporționate și nedorite pentru statele de pavilion cu flote mici. În același timp, progresele privind dezvoltarea unei metode de calcul alternative au fost lente. Prin urmare, este important să se dezvolte rapid o metodă alternativă pentru a se asigura echitatea.

               (11)

               Discuțiile tehnice și cooperarea cu membrii din țări terțe ai MOU Paris în cadrul CCSP sunt deosebit de importante în asigurarea eficienței și a bunei funcționări a MOU Paris.

               (12)

               Prezenta decizie ar trebui să acopere perioada cuprinsă între 2016 și 2019,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul reuniunii anuale a CCSP al MOU Paris, atunci când organismul în cauză este invitat să adopte decizii cu efecte juridice, este stabilită în anexa I.
   Articolul 2
   Elementele specifice ale poziției care urmează să fie adoptată, în numele Uniunii, în cadrul reuniunii anuale a CCSP al MOU Paris se efectuează în conformitate cu anexa II.
   Articolul 3
   Statele membre care își asumă obligații în temeiul MOU Paris acționează în conformitate cu poziția care urmează să fie adoptată în numele Uniunii, astfel cum se prevede la articolul 1, acționând împreună în interesul Uniunii.
   Articolul 4
   Prezenta decizie intră în vigoare la 1 aprilie 2016.
   Prezenta decizie expiră la 31 decembrie 2019.

      Adoptată la Bruxelles, 14 martie 2016.

            Pentru Consiliu

            Președintele

         M.H.P. VAN DAM

      (1)  Directiva 2009/16/CE a Parlamentului European și a Consiliului din 23 aprilie 2009 privind controlul statului portului (JO L 131, 28.5.2009, p. 57).

      ANEXA I

         POZIȚIA CARE URMEAZĂ SĂ FIE ADOPTATĂ, ÎN NUMELE UNIUNII, ÎN CADRUL COMITETULUI DE CONTROL AL STATULUI PORTULUI ÎNFIINȚAT ÎN TEMEIUL MEMORANDUMULUI DE ÎNȚELEGERE DE LA PARIS PRIVIND CONTROLUL STATULUI PORTULUI

         Principii directoare

      În cadrul CCSP al MOU Paris, statele membre care își asumă obligații în temeiul MOU Paris acționând împreună în interesul Uniunii:

                  (a)

                  acționează în conformitate cu obiectivele urmărite de Directiva 2009/16/CE, în special pentru a îmbunătăți siguranța maritimă, securitatea maritimă, prevenirea poluării și condițiile de viață și de muncă la bord prin reducerea drastică a numărului de nave care nu corespund standardelor, aplicând cu strictețe convențiile, codurile și rezoluțiile internaționale relevante;

                  (b)

                  promovează punerea în aplicare a unei abordări armonizate de către membrii MOU Paris a aplicării efective a standardelor internaționale în ceea ce privește navele care navighează în apele lor teritoriale și folosesc porturile lor;

                  (c)

                  colaborează, în cadrul MOU Paris, pentru realizarea unui sistem de inspecție cuprinzător și repartizarea sarcinilor de inspecție în mod echitabil, în special, adoptând obligațiile anuale de inspecție întocmite în conformitate cu metodologia convenită prevăzută în anexa 11 la MOU Paris;

                  (d)

                  lucrează, în cadrul MOU Paris, pentru a menține autoritățile competente corespunzătoare, cărora li se atribuie un număr corespunzător de angajați pentru inspecția navelor, în special inspectori calificați, de exemplu prin recrutare;

                  (e)

                  se asigură că măsurile adoptate în cadrul MOU Paris sunt în concordanță cu dreptul internațional, în special cu convențiile, codurile și rezoluțiile internaționale relevante privind siguranța maritimă, securitatea maritimă, prevenirea poluării și condițiile de viață și de muncă la bord;

                  (f)

                  promovează dezvoltarea unor abordări comune cu alte organisme care efectuează controlul statului portului;

                  (g)

                  asigură coerența cu alte politici ale Uniunii, în special în domeniul relațiilor externe, al securității, al mediului și în alte domenii.

         Orientări

      Statele membre care își asumă obligații în temeiul MOU Paris acționând împreună în interesul Uniunii fac eforturi pentru a sprijini următoarele acțiuni din partea MOU Paris:

                  A.

                  în vederea asigurării unei bune funcționări anuale a regimului Uniunii privind controlul statului portului în conformitate cu Directiva 2009/16/CE, adoptarea:

                              1.

                              următoarelor elemente ale profilului de risc al navei utilizate la selectarea navelor pentru inspecție:

                                          (a)

                                          lista albă, gri și neagră a statelor de pavilion, în conformitate cu formula elaborată de MOU Paris și prevăzută în anexa la Regulamentul (UE) nr. 801/2010 al Comisiei (1);

                                          (b)

                                          lista de performanță pentru organizațiile recunoscute în conformitate cu metodologia adoptată de către CCSP la cea de a 37-a reuniune a sa din mai 2004 (punctul 4.5.2 de pe ordinea de zi);

                                          (c)

                                          raportul mediu de reținere și de deficiență pentru formula de calcul a performanței companiei, pe baza anexei la Regulamentul (UE) nr. 802/2010 al Comisiei (2);

                              2.

                              unor modificări sau actualizări ale procedurilor și orientărilor MOU Paris cu efecte juridice, care să fie în concordanță cu obiectivele urmărite de Directiva 2009/16/CE, în special pentru a îmbunătăți siguranța maritimă, securitatea maritimă, prevenirea poluării și condițiile de viață și de muncă la bordul navelor;

                  B.

                  dezvoltarea cât mai curând posibil a unei metode alternative de elaborare a listei albe, gri și negre a statelor de pavilion pentru a asigura echitatea acesteia, indiferent de dimensiunea flotei.

         (1)  Regulamentul (UE) nr. 801/2010 al Comisiei din 13 septembrie 2010 privind aplicarea articolului 10 alineatul (3) din Directiva 2009/16/CE a Parlamentului European și a Consiliului în ceea ce privește criteriile privind statul de pavilion (JO L 241, 14.9.2010, p. 1).

         (2)  Regulamentul (UE) nr. 802/2010 al Comisiei din 13 septembrie 2010 de punere în aplicare a articolului 10 alineatul (3) și a articolului 27 din Directiva 2009/16/CE a Parlamentului European și a Consiliului privind performanța companiei (JO L 241, 14.9.2010, p. 4).

      ANEXA II

         ELEMENTELE SPECIFICE ALE POZIȚIEI CARE URMEAZĂ SĂ FIE ADOPTATĂ, ÎN NUMELE UNIUNII, ÎN CADRUL REUNIUNII ANUALE A COMITETULUI DE CONTROL AL STATULUI PORTULUI ÎNFIINȚAT ÎN TEMEIUL MEMORANDUMULUI DE ÎNȚELEGERE DE LA PARIS PRIVIND CONTROLUL STATULUI PORTULUI

      Înainte de fiecare reuniune anuală a CCSP al MOU Paris, se iau măsurile necesare astfel încât poziția care urmează a fi exprimată în numele Uniunii să țină seama de toate informațiile relevante transmise Comisiei Europene, precum și de orice document care urmează să fie discutat și care intră în sfera de competență a Uniunii, în conformitate cu principiile directoare și orientările prevăzute în anexa I.
      În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document pregătitor care prevede detaliile poziției Uniunii avute în vedere, cu suficient timp înainte de reuniunea CCSP.


title: 2009/805/CE: Decizia Consiliului din 19 octombrie 2009 privind încheierea Acordului dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole

text:
               4.11.2009

               RO

               Jurnalul Oficial al Uniunii Europene

               L 288/22

      DECIZIA CONSILIULUI

   din 19 octombrie 2009
   privind încheierea Acordului dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole
   (2009/805/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 37, 133 și 152 alineatul (4) litera (b) coroborate cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Comisia a negociat, în numele Comunității, un acord între Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană din privind comerțul cu produse agricole.

               (2)

               Acordul, împreună cu actul final la acesta, a fost semnat în numele Comunității la 23 decembrie 2008, sub rezerva încheierii acestuia, în conformitate cu Decizia 2008/979/CE a Consiliului din 18 decembrie 2008 (1).

               (3)

               Acordul ar trebui să fie aprobat,

         DECIDE:
   Articolul 1
   Acordul dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole (2), împreună cu declarația atașată la actul final la acesta, se aprobă în numele Comunității.
   Articolul 2
   Președintele Consiliului procedează, în numele Comunității, la notificarea prevăzută la articolul 2 din acord (3).
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 19 octombrie 2009.

            Pentru Consiliu

            Președintele

         E. ERLANDSSON

      (1)  JO L 352, 31.12.2008, p. 23.

      (2)  JO L 352, 31.12.2008, p. 24.

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia nr. 02/10/COL a Autorității AELS de Supraveghere din 5 ianuarie 2010 cu privire la statutul Norvegiei în ceea ce privește necroza hematopoietică infecțioasă și septicemia hemoragică virală și de abrogare a Deciziei nr. 302/08/COL a Autorității AELS de Supraveghere din 21 mai 2008

text:
               24.6.2010

               RO

               Jurnalul Oficial al Uniunii Europene

               L 157/16

         DECIZIA NR. 02/10/COL A AUTORITĂȚII AELS DE SUPRAVEGHERE
   din 5 ianuarie 2010
   cu privire la statutul Norvegiei în ceea ce privește necroza hematopoietică infecțioasă și septicemia hemoragică virală și de abrogare a Deciziei nr. 302/08/COL a Autorității AELS de Supraveghere din 21 mai 2008
   AUTORITATEA AELS DE SUPRAVEGHERE,
   AVÂND ÎN VEDERE Acordul privind Spațiul Economic European, în special articolul 109 și Protocolul 1,
   AVÂND ÎN VEDERE Acordul dintre statele AELS privind instituirea unei Autorități de supraveghere și a unei Curți de Justiție, în special articolul 5 alineatul (2) litera (d) și Protocolul 1 la acesta,
   AVÂND ÎN VEDERE actul menționat în anexa I capitolul I punctul 4.1.5a din Acordul privind SEE,
   Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1),
   astfel cum a fost adaptat prin Protocolul 1 la Acordul privind SEE, în special articolul 50 din actul respectiv,
   întrucât:
   Prin scrisoarea din data de 3 mai 1994, Norvegia a depus documentele justificative corespunzătoare pentru acordarea statutului de zonă autorizată pentru teritoriul său, în ceea ce privește necroza hematopoietică infecțioasă (NHI) și septicemia hemoragică virală (SHV), și a prezentat totodată normele naționale prin care se asigură întrunirea condițiilor care trebuie respectate pentru menținerea statutului de zonă autorizată.
   Prin Decizia nr. 71/94/COL a Autorității, Norvegia a fost recunoscută ca zonă continentală și costieră autorizată pentru pești în ceea ce privește NHI și SHV. În urma notificării unui focar de SHV în districtul Møre og Romsdal în Norvegia, la 26 noiembrie 2007, Decizia nr. 71/94/COL, astfel cum a fost modificată ultima dată prin Decizia nr. 244/02/COL a Autorității AELS de Supraveghere, a fost abrogată prin Decizia nr. 302/08/COL, care stabilea că părțile din teritoriul Norvegiei menționate în anexa la respectiva decizie au fost recunoscute ca reprezentând zone continentale autorizate și zone costiere autorizate pentru pești cu privire la NHI și SHV.
   La data de 11 iulie 2008, a fost confirmat un focar de SHV în zonele de coastă ale Storfjorden în Norvegia. Autoritatea competentă din Norvegia a informat Autoritatea despre măsurile adoptate pentru a elimina boala și a preveni răspândirea ei.
   Autoritatea a examinat informațiile care i-au fost prezentate de către autoritatea competentă din Norvegia și se pare, în acest stadiu, că măsurile luate sunt adecvate. În plus, Autoritatea a discutat această chestiune cu Comisia Europeană și nu au existat schimbări în Norvegia în ceea ce privește NHI.
   Autoritatea consideră că Norvegia, cu excepția zonelor menționate în anexă, ar trebui să fie recunoscută în continuare ca zonă continentală autorizată și zonă costieră autorizată pentru pești în privința NHI și SHV.
   Măsurile prevăzute de prezenta decizie sunt conforme cu avizul Comitetului veterinar al AELS de pe lângă Autoritatea AELS de Supraveghere,
   ADOPTĂ PREZENTA DECIZIE:
   Articolul 1
   Norvegia, cu excepția zonelor menționate în anexă, este recunoscută ca zonă continentală autorizată și ca zonă costieră autorizată pentru pești în privința NHI și SHV.
   Articolul 2
   Decizia nr. 302/08/COL a Autorității AELS de Supraveghere din 21 mai 2008 cu privire la statutul Norvegiei în ceea ce privește necroza hematopoietică infecțioasă și septicemia hemoragică virală se abrogă.
   Articolul 3
   Prezenta decizie intră în vigoare la 5 ianuarie 2010.
   Articolul 4
   Prezenta decizie se adresează Regatului Norvegiei.
   Articolul 5
   Numai versiunea în limba engleză este autentică.

      Adoptată la Bruxelles, 5 ianuarie 2010.

            Pentru Autoritatea de Supraveghere a AELS

         Kurt JÄGER

            Membru al Colegiului

         Xavier LEWIS

            Director

      (1)  JO L 328, 24.11.2006, p. 14.

      ANEXĂ
      NHI
      Norvegia, cu excepția părții norvegiene a bazinelor hidrografice de la Grense Jacobselv, a râului Pasvik și a râurilor situate între cele două puncte și a regiunii costiere conexe.
      SHV
      Norvegia, cu excepția:

                  1.

                  Părții norvegiene a bazinelor hidrografice de la Grense Jacobselv, a râului Pasvik și a râurilor situate între cele două puncte și a regiunii costiere conexe.

                  2.

                  Norvegia, cu scutirea privind zonele costiere din Storfjorden (în comunele Ørskog, Sykkylven, Stordal, Stranda și Norddal), delimitate la vest de o linie trasată între Røneset în comuna Sykkylven și în Giljeneset în comuna Ørskog. Partea estică din totalitatea fiordului este scutită, inclusiv zona mareelor, fermele de acvacultură construite pe pământ care utilizează apa de mare pentru producție, precum și bazele pe pământ și cheiurile fermelor de acvacultură din fiord. Părțile din zonele de captare a apei care au estuar în zona de izolare și în care se produce o migrație în amonte a peștelui anadrom, precum și orice instalație de cultivare în partea de captare a apei populată de peștele anadrom sunt exceptate de la recunoașterea ca zonă neautorizată.


title: Decizia (UE) 2016/1581 a Parlamentului European din 28 aprilie 2016 privind închiderea conturilor Agenției GNSS European pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/387

         DECIZIA (UE) 2016/1581 A PARLAMENTULUI EUROPEAN
   din 28 aprilie 2016
   privind închiderea conturilor Agenției GNSS European pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Agenției GNSS European pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0080/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 208,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0112/2016),

               1.

               ia act de conturile anuale finale ale Agenției GNSS European care sunt prezentate în anexa la raportul Curții de Conturi;

               2.

               aprobă închiderea conturilor Agenției GNSS European pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Agenției GNSS European, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 353.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 276, 20.10.2010, p. 11.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2014/39/UE: Decizia Comisiei din 27 ianuarie 2014 de confirmare a participării Greciei la cooperarea consolidată în domeniul legislației aplicabile divorțului și separării de drept

text:
               28.1.2014

               RO

               Jurnalul Oficial al Uniunii Europene

               L 23/41

      DECIZIA COMISIEI

   din 27 ianuarie 2014
   de confirmare a participării Greciei la cooperarea consolidată în domeniul legislației aplicabile divorțului și separării de drept
   (2014/39/UE)
   COMISIA EUROPEANĂ
   având în vedere Tratatul privind funcționarea Uniunii Europene, în special articolul 328 alineatul (1) și articolul 331 alineatul (1),
   având în vedere Decizia 2010/405/UE a Consiliului din 12 iulie 2010 de autorizare a unei forme de cooperare consolidată în domeniul legislației aplicabile divorțului și separării de drept (1),
   având în vedere Regulamentul (UE) nr. 1259/2010 al Consiliului din 20 decembrie 2010 de punere în aplicare a unei forme de cooperare consolidată în domeniul legii aplicabile divorțului și separării de corp (2),
   având în vedere faptul că Grecia și-a notificat intenția de a participa la cooperarea consolidată în domeniul legislației aplicabile divorțului și separării de drept,
   întrucât:

               (1)

               La data de 12 iulie 2010, Consiliul a decis să autorizeze cooperarea consolidată între Belgia, Bulgaria, Germania, Spania, Franța, Italia, Letonia, Luxemburg, Ungaria, Malta, Austria, Portugalia, România și Slovenia în domeniul legislației aplicabile divorțului și separării de drept.

               (2)

               La data de 20 decembrie 2010, Consiliul a adoptat Regulamentul (UE) nr. 1259/2010 de punere în aplicare a unei forme de cooperare consolidată în domeniul legii aplicabile divorțului și separării de corp.

               (3)

               La 21 noiembrie 2012, Comisia a adoptat Decizia 2012/714/UE de confirmare a participării Lituaniei la cooperarea consolidată în domeniul legislației aplicabile divorțului și separării de drept (3).

               (4)

               Grecia și-a notificat intenția de a participa la cooperarea consolidată în domeniul legislației aplicabile divorțului și separării de drept prin scrisoarea din data de 14 octombrie 2013, pe care Comisia a înregistrat-o la data de 15 octombrie 2013.

               (5)

               Comisia precizează că nici Decizia 2010/405/UE și nici Regulamentul (UE) nr. 1259/2010 nu impun condiții speciale de participare la cooperarea consolidată în domeniul legislației aplicabile divorțului și separării de drept și că participarea Greciei ar trebui să sporească beneficiile acestei cooperări consolidate.

               (6)

               Participarea Greciei la cooperarea consolidată în domeniul legislației aplicabile divorțului și separării de drept ar trebui, prin urmare, să fie confirmată.

               (7)

               Comisia ar trebui să adopte măsuri tranzitorii pentru Grecia, care sunt necesare în vederea aplicării Regulamentului (UE) nr. 1259/2010.

               (8)

               Regulamentul (UE) nr. 1259/2010 ar trebui să intre în vigoare în Grecia în ziua următoare publicării prezentei decizii în Jurnalul Oficial al Uniunii Europene,

         ADOPTĂ PREZENTA DECIZIE:
   Articolul 1
   Participarea Greciei la cooperarea consolidată
   (1)   Se confirmă participarea Greciei la cooperarea consolidată în domeniul legislației aplicabile divorțului și separării de drept, autorizată prin Decizia 2010/405/UE.
   (2)   Regulamentul (UE) nr. 1259/2010 se aplică Greciei în conformitate cu prezenta decizie.
   Articolul 2
   Informații care trebuie furnizate de Grecia
   Până la 29 octombrie 2014, Grecia transmite Comisiei dispozițiile sale naționale, dacă este cazul, cu privire la:

               (a)

               condițiile de formă ale acordurilor privind alegerea legii aplicabile în temeiul articolului 7 alineatele (2)-(4) din Regulamentul (UE) nr. 1259/2010; precum și

               (b)

               la posibilitatea de a desemna legea aplicabilă în conformitate cu articolul 5 alineatul (3) din Regulamentul (UE) nr. 1259/2010.

         Articolul 3
   Dispoziții tranzitorii pentru Grecia
   (1)   Regulamentul (UE) nr. 1259/2010 se aplică Greciei numai în ceea ce privește acțiunile judiciare intentate și acordurile menționate la articolul 5 din Regulamentul (UE) nr. 1259/2010 încheiate începând cu 29 iulie 2015.
   Cu toate acestea, un acord privind alegerea legii aplicabile încheiat înainte de 29 iulie 2015 produce, de asemenea, efecte în Grecia, cu condiția ca acesta să fie conform cu articolele 6 și 7 din Regulamentul (UE) nr. 1259/2010.
   (2)   Regulamentul (UE) nr. 1259/2010 se aplică Greciei fără a aduce atingere acordurilor privind alegerea legii aplicabile încheiate în conformitate cu legea statului membru participant pe teritoriul căruia se află instanța sesizată înainte de 29 iulie 2015.
   Articolul 4
   Intrarea în vigoare și data aplicării Regulamentului (UE) nr. 1259/2010 în Grecia
   Regulamentul (UE) nr. 1259/2010 intră în vigoare în Grecia în ziua următoare publicării prezentei decizii în Jurnalul Oficial al Uniunii Europene.
   Regulamentul (UE) nr. 1259/2010 se aplică Greciei începând cu 29 iulie 2015.
   Articolul 5
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 27 ianuarie 2014.

            Pentru Comisie

            Președintele

         José Manuel BARROSO

      (1)  JO L 189, 22.7.2010, p. 12.

      (2)  JO L 343, 29.12.2010, p. 10.

      (3)  JO L 323, 22.11.2012, p. 18.


title: Decizia 2012/330/PESC a Consiliului din 25 iunie 2012 de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina

text:
               26.6.2012

               RO

               Jurnalul Oficial al Uniunii Europene

               L 165/66

         DECIZIA 2012/330/PESC A CONSILIULUI
   din 25 iunie 2012
   de modificare a Deciziei 2011/426/PESC de numire a Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 iulie 2011, Consiliul a adoptat Decizia 2011/426/PESC (1) de numire a domnului Peter SØRENSEN în calitatea de Reprezentant Special al Uniunii Europene (RSUE) în Bosnia și Herțegovina. Mandatul RSUE expiră la 30 iunie 2015.

               (2)

               Decizia 2011/426/PESC a prevăzut pentru RSUE o valoare financiară de referință care acoperă perioada 1 septembrie 2011-30 iunie 2012. Ar trebui stabilită o nouă valoare financiară de referință pentru perioada 1 iulie 2012-30 iunie 2013.

               (3)

               În concluziile sale din 10 octombrie 2011, Consiliul Afaceri Externe și-a reafirmat angajamentul de a întări sprijinul pe care îl acordă către Bosnia și Herțegovina. Echipa RSUE ar trebui să fie întărită în mod corespunzător, pentru a avea la dispoziție personalul necesar în vederea acordării sprijinului respectiv.

               (4)

               Misiunea de Poliție a Uniunii Europene în Bosnia și Herțegovina (EUPM) se va încheia la 30 iunie 2012. RSUE ar trebui să preia o serie de sarcini ale EUPM în ceea ce privește statul de drept.

               (5)

               RSUE își va duce la îndeplinire mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat.

               (6)

               Decizia 2011/426/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2011/426/PESC se modifică după cum urmează:

               1.

               Articolul 3 litera (e) se înlocuiește cu următorul text:

                           „(e)

                           asigurarea punerii în aplicare a eforturilor Uniunii în toată sfera de activități din domeniul statului de drept, al aplicării dreptului și al reformei sectorului de securitate, promovarea unei coordonări generale a eforturilor Uniunii și orientarea acestora la nivelul politicii locale pentru sprijinirea reformei poliției, combaterea criminalității organizate, a criminalității transfrontaliere și a corupției și, în acest context, oferirea de evaluări și consultanță Înaltului Reprezentant și Comisiei, după caz;”.

               2.

               Articolul 3 litera (f) se elimină.

               3.

               La articolul 5 alineatul (1) se adaugă următorul paragraf:
               „Valoarea financiară de referință destinată să acopere cheltuielile aferente mandatului RSUE în perioada 1 iulie 2012-30 iunie 2013 este de 5 250 000 EUR.”

               4.

               Articolul 10 se înlocuiește cu următorul text:
               „Articolul 10
               Securitate
               În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și cu condițiile de securitate din regiunea geografică pentru care este responsabil, pentru a asigura securitatea personalului aflat sub directa autoritate a RSUE, și anume:

                           (a)

                           elaborarea unui plan de securitate specific misiunii, bazat pe orientări din partea SEAE, care să prevadă măsuri de securitate fizice, de organizare și procedurale specifice misiunii care să stea la baza gestionării deplasării personalului în condiții de siguranță către zona de misiune și în interiorul acesteia, precum și a gestionării incidentelor de securitate, și care să prevadă un plan de urgență și un plan de evacuare a misiunii;

                           (b)

                           asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

                           (c)

                           asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către SEAE;

                           (d)

                           asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și punerea la dispoziția Consiliului, a ÎR și a Comisiei a unor rapoarte scrise cu privire la punerea în aplicare a acestora și la alte aspecte legate de securitate, prin intermediul raportului privind progresele înregistrate și a raportului privind executarea mandatului.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Luxemburg, 25 iunie 2012.

            Pentru Consiliu

            Președintele

         C. ASHTON

      (1)  JO L 188, 19.7.2011, p. 30.


title: Decizia Comisiei din 2 februarie 2016 privind Instrumentul pentru refugiații din Turcia de modificare a Deciziei C(2015) 9500 a Comisiei din 24 noiembrie 2015

text:
               16.2.2016

               RO

               Jurnalul Oficial al Uniunii Europene

               C 60/3

         DECIZIA COMISIEI
   din 2 februarie 2016
   privind Instrumentul pentru refugiații din Turcia de modificare a Deciziei C(2015) 9500 a Comisiei din 24 noiembrie 2015
   (2016/C 60/03)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 210 alineatul (2) și articolul 214 alineatul (6),
   întrucât:

               (1)

               Reprezentanții guvernelor statelor membre au discutat finanțarea mecanismului de coordonare – Instrumentul pentru refugiații din Turcia – în decembrie 2015 și în ianuarie 2016. La data de 3 februarie 2016, aceștia au convenit asupra unei „înțelegeri comune între statele membre ale UE și Comisie de instituire a unui cadru de guvernanță și de condiționalitate privind Instrumentul pentru refugiați destinat Turciei” (denumită în continuare „înțelegerea comună”).

               (2)

               Comisia ia la cunoștință intențiile exprimate de statele membre de a contribui cu 2 000 000 000 EUR dintr-o sumă totală de 3 000 000 000 EUR. Furnizarea progresivă a asistenței este condiționată de punerea în aplicare a înțelegerii dintre Uniunea Europeană și Republica Turcia în scopul intensificării cooperării lor privind acordarea de sprijin sirienilor care beneficiază de protecție temporară și privind gestionarea migrației, în cadrul unui efort coordonat de abordare a crizei („Planul de acțiune comun UE-Turcia”). Deciziile referitoare la asistența umanitară și acțiunile de furnizare a acesteia vor fi puse în aplicare în concordanță cu Regulamentul (CE) nr. 1257/96 al Consiliului (1) și în conformitate cu principiile prevăzute în consensul european privind ajutorul umanitar (2).

               (3)

               Contribuțiile financiare individuale din partea statelor membre vor fi incluse în bugetul Uniunii ca venituri alocate externe, în conformitate cu articolul 21 alineatul (2) litera (b) din Regulamentul (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3). Întrucât Comisia are responsabilitatea exclusivă pentru execuția bugetului Uniunii, în conformitate cu articolul 317 din TFUE, statele membre notifică certificatele de contribuție Comisiei, în numele Uniunii. Aceste certificate de contribuție permit punerea la dispoziție a creditelor de angajament la momentul notificării lor, în conformitate cu articolul 7 alineatul (2) din Regulamentul delegat (UE) nr. 1268/2012 al Comisiei privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (4). Certificatele de contribuție individuală se vor baza pe un model unic care să permită adaptarea, în cazul în care este necesar, la nevoi specifice.

               (4)

               Având în vedere înțelegerea comună și în scopul de a se asigura un grad mai ridicat de eficiență și de coordonare în punerea în aplicare a Instrumentului pentru refugiații din Turcia, este necesar să se modifice în consecință Decizia C(2015) 9500 a Comisiei,

         DECIDE:
   Articolul 1
   Decizia C(2015) 9500 a Comisiei se modifică după cum urmează:

               1.

               Considerentele Deciziei C(2015) 9500 a Comisiei se modifică după cum urmează:

                           —

                           considerentul 9 se înlocuiește cu următorul text:

                                          „(9)

                                          Obiectivul global al Instrumentului pentru refugiații din Turcia este de a coordona și de a raționaliza acțiunile finanțate din bugetul Uniunii și din contribuțiile bilaterale din partea statelor membre pentru a consolida eficiența și complementaritatea sprijinului furnizat refugiaților și comunităților-gazdă din Turcia”;

                           —

                           considerentul 11 se înlocuiește cu următorul text:

                                          „(11)

                                          Instrumentele UE utilizate în prezent pentru a răspunde crizei siriene, cum ar fi Instrumentul european de vecinătate (IEV) (5), Instrumentul de cooperare pentru dezvoltare (ICD) (6), Instrumentul de asistență pentru preaderare (IPA II) (7), Instrumentul care contribuie la stabilitate și pace (8) și finanțarea în temeiul Regulamentului (CE) nr. 1257/96 al Consiliului privind ajutorul umanitar (9), pot contribui la Instrumentul pentru refugiații din Turcia în limitele stabilite în cadrul financiar multianual pentru perioada 2014-2020. Orice ajutor umanitar în temeiul Instrumentului pentru refugiații din Turcia este administrat și furnizat cu respectarea deplină a principiilor umanitare și a consensului european privind ajutorul umanitar (10).”;

                           —

                           considerentul 13 se înlocuiește cu următorul text:

                                          „(13)

                                          În conformitate cu «Înțelegerea comună dintre statele membre ale UE și Comisie de instituire a unui cadru de guvernanță și de condiționalitate privind Instrumentul pentru refugiați destinat Turciei» (denumită în continuare «înțelegerea comună»), convenită la data de 3 februarie 2016, Comisia ia la cunoștință intențiile exprimate de statele membre de a contribui cu 2 000 000 000 EUR dintr-o sumă totală de 3 000 000 000 EUR. Furnizarea progresivă a asistenței este condiționată de punerea în aplicare de către Turcia a angajamentelor pe care și le-a asumat în temeiul Planului de acțiune comun UE-Turcia. Deciziile referitoare la asistența umanitară și acțiunile de furnizare a acesteia vor fi puse în aplicare în concordanță cu Regulamentul (CE) nr. 1257/96 al Consiliului (11) și în conformitate cu principiile prevăzute în consensul european privind ajutorul umanitar (12).”;

                           —

                           considerentul 14 se elimină;

                           —

                           considerentul 15 devine considerentul 14 și se înlocuiește cu următorul text:

                                          „(14)

                                          Astfel cum s-a convenit în cadrul înțelegerii comune, contribuțiile financiare din partea statelor membre vor fi incluse în bugetul Uniunii ca venituri alocate externe, în conformitate cu articolul 21 alineatul (2) litera (b) din Regulamentul (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (13). Întrucât Comisia are responsabilitatea exclusivă pentru execuția bugetului Uniunii, în conformitate cu articolul 317 din TFUE, aceasta, în numele Uniunii, va primi certificatele de contribuție individuală din partea fiecărui stat membru în temeiul articolului 7 alineatul (2) din Regulamentul delegat (UE) nr. 1268/2012 al Comisiei privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (14). Certificatele de contribuție individuală se vor baza pe un model unic care să permită adaptarea, în cazul în care este necesar, la nevoi specifice. Fiecare stat membru va trimite Comisiei, pentru fi luat la cunoștință, certificatul de contribuție semnat, cu un calendar de furnizare.”.

               2.

               Articolele Deciziei C(2015) 9500 a Comisiei se modifică după cum urmează:

                           —

                           titlul articolului 1 se înlocuiește cu următorul text:

                              „Instituirea Instrumentului pentru refugiații din Turcia”;

                           —

                           articolul 1 se înlocuiește cu următorul text:

                              „Prezenta decizie instituie un mecanism de coordonare - Instrumentul pentru refugiații din Turcia («instrumentul») - pentru a sprijini Turcia să răspundă nevoilor umanitare și de dezvoltare imediate ale refugiaților și ale comunităților care îi găzduiesc și pentru a ajuta autoritățile naționale și locale să gestioneze și să răspundă consecințelor afluxurilor de refugiați.”;

                           —

                           la articolul 3, alineatul (1) se modifică după cum urmează:

                              „Instrumentul coordonează acțiunile Uniunii și ale statelor membre prin stabilirea de priorități și prin indicarea instrumentelor care trebuie utilizate pentru punerea în aplicare eficientă a acțiunilor, în conformitate cu mecanismul prevăzut la articolul 5 din prezenta decizie.”;

                           —

                           articolul 3 alineatul (2) se înlocuiește cu următorul text:
                           „Prin intermediul instrumentului se va coordona furnizarea asistenței umanitare, a asistenței pentru dezvoltare și a asistenței de alt tip acordată refugiaților și comunităților-gazdă, precum și autorităților naționale și locale în ceea ce privește gestionarea și abordarea consecințelor afluxurilor de refugiați.
                           Tipurile de acțiuni coordonate prin intermediul instrumentului pot acoperi, inter alia:

                                       (a)

                                       furnizarea de asistență umanitară destinată refugiaților;

                                       (b)

                                       sprijinul care contribuie la integrarea pe piața forței de muncă, la accesul la educație și la incluziunea socială a refugiaților și a comunităților-gazdă, inclusiv în ceea ce privește furnizarea infrastructurilor adecvate;

                                       (c)

                                       sprijinul destinat autorităților naționale și locale pentru a aborda consecințele prezenței refugiaților în Turcia, inclusiv în ceea ce privește gestionarea fluxurilor de migrație și furnizarea de infrastructuri adecvate.”;

                           —

                           articolul 4 alineatul (2) se înlocuiește cu următorul text:

                              „1 000 000 000 EUR din suma totală se finanțează din bugetul UE, sub rezerva adoptării unor decizii de finanțare individuale ulterioare în conformitate cu articolul 84 alineatul (2) din Regulamentul (UE, Euratom) nr. 966/2012 și în conformitate cu normele sale financiare și cu cerințele actului de bază respectiv.”;

                           —

                           articolul 4 alineatul (3) se înlocuiește cu următorul text:

                              „În funcție de contribuțiile financiare pe care și le-au asumat, statele membre vor furniza o sumă de 2 000 000 000 EUR, în conformitate cu defalcarea contribuțiilor în temeiul cheii venitului național brut (VNB) pe baza bugetului pentru 2015”;

                           —

                           articolul 5 alineatul (1) se înlocuiește cu următorul text:

                              „1.   Comitetul director al instrumentului:

                                          (i)

                                          furnizează orientări strategice privind coordonarea asistenței care urmează să fie acordată. Orientările strategice constau în stabilirea priorităților globale, a tipurilor de acțiuni care urmează să fie sprijinite, a instrumentelor care trebuie utilizate pentru punerea în aplicare eficientă a acțiunilor și coordonarea acțiunilor, precum și, după caz, a condițiilor referitoare la punerea în aplicare de către Turcia a angajamentelor pe care și le-a asumat în temeiul Planului de acțiune comun UE-Turcia pentru furnizarea de asistență;

                                          (ii)

                                          monitorizează în permanență și evaluează punerea în aplicare a acțiunilor coordonate în cadrul instrumentului, inclusiv respectarea cerințelor de condiționalitate, având în vedere evaluările efectuate de structurile instituite pentru a monitoriza progresele înregistrate în punerea în aplicare a angajamentelor reflectate în Planul de acțiune comun UE-Turcia;

                                          (iii)

                                          examinează previziunile de plată privind punerea în aplicare a acțiunilor prezentate de Comisie și, dacă este cazul, poate propune Comisiei să amâne, integral sau parțial, cererea referitoare la una sau mai multe tranșe ulterioare datorate;

                                          (iv)

                                          monitorizează contribuțiile din partea statelor membre, conform calendarului de furnizare prevăzut în certificatul de contribuție al fiecărui stat membru, reamintind suma convenită de 2 000 000 000 EUR.

                                    Comitetul director este alcătuit din doi reprezentanți ai Comisiei și câte un reprezentant al fiecărui stat membru.
                              În măsura posibilului, Comitetul director furnizează orientările sale strategice prin consens. În cazul unui vot, rezultatul votului se decide prin majoritate simplă a membrilor.
                              În cadrul Comitetului director, Turcia este membru cu funcție consultativă în ceea ce privește alineatul (1) punctele (i) și (ii), pentru a se asigura deplina coordonare a acțiunilor pe teren, cu excepția cazului în care Comitetul director analizează orientări strategice privind condițiile referitoare la punerea în aplicare de către Turcia a angajamentelor pe care și le-a asumat în temeiul Planului de acțiune comun UE-Turcia pentru furnizarea de asistență sau monitorizează și evaluează respectarea acestor condiții.
                              Se asigură faptul că reprezentanții statelor membre și ai Comisiei din cadrul comitetului nu se află într-o situație de conflict de interese, astfel cum este definită de Regulamentul (UE, Euratom) nr. 966/2012.”;

                           —

                           articolul 5 alineatul (2) se înlocuiește cu următorul text:

                              „Comisia prezidează Comitetul director și are un rol principal în coordonarea activităților acestuia.
                              Comisia are drept de veto în ceea ce privește orientările strategice ale Comitetului director cu unicul scop de a asigura legalitatea oricărei decizii ulterioare, inclusiv compatibilitatea acesteia cu răspunderea sa pentru execuția bugetului Uniunii. În cazul în care Comisia intenționează să-și exercite acest drept, trebuie să justifice, la cerere, de ce un proiect de decizie ar fi incompatibil cu oricare dintre cerințele menționate anterior.”;

                           —

                           articolul 5 alineatul (3) se înlocuiește cu următorul text:

                              „La propunerea Comisiei, Comitetul director își elaborează și își adoptă regulamentul de procedură în termen de trei luni de la data adoptării prezentei decizii.”;

                           —

                           la articolul 6 se elimină rubricile „Bugetul UE” și „Contribuțiile statelor membre”.

                           —

                           articolul 6 alineatul (3) se înlocuiește cu următorul text:

                              „Acțiunile și măsurile care urmează să fie coordonate în cadrul instrumentului vor fi puse în aplicare în conformitate cu normele financiare aplicabile bugetului Uniunii și cu cerințele prevăzute în actele de bază respective.”;

                           —

                           la articolul 6, se adaugă următorul text la alineatul (4):

                              „În gestionarea sumelor coordonate în cadrul instrumentului, orientările strategice furnizate de Comitetul director menționat la articolul 5 se iau în considerare pe deplin, în special în ceea ce privește condițiile furnizării asistenței.”;

                           —

                           articolul 9 alineatul (1) se modifică după cum urmează:

                              „Prezentul instrument se instituie începând cu data de 1 ianuarie 2016 pentru contribuții financiare în cadrul exercițiilor bugetare 2016 și 2017. Instrumentul va fi gestionat pe baza contribuțiilor statelor membre și a calendarului lor, comunicate Comisiei și luate la cunoștință de către aceasta”.

               3.

               Anexa se elimină.

      Adoptată la Bruxelles, 2 februarie 2016.

            Pentru Comisie

         Johannes HAHN

            Membru al Comisiei

      (1)  JO L 163, 2.7.1996, p. 1.

      (2)  Declarație comună a Consiliului și reprezentanților guvernelor statelor membre reuniți în cadrul Consiliului, a Parlamentului European și a Comisiei Europene, „Consensul european privind ajutorul umanitar” (JO C 25, 30.1.2008, p. 1).

      (3)  JO L 298, 26.10.2012, p. 1.

      (4)  JO L 362, 31.12.2012, p. 1.

      (5)  Regulamentul (UE) nr. 232/2014 al Parlamentului European și al Consiliului de instituire a unui instrument european de vecinătate (JO L 77, 15.3.2014, p. 27).

      (6)  Regulamentul (UE) nr. 233/2014 al Parlamentului European și al Consiliului de instituire a unui instrument de finanțare a cooperării pentru dezvoltare (JO L 77, 15.3.2014, p. 44).

      (7)  Regulamentul (UE) nr. 231/2014 al Parlamentului European și al Consiliului de instituire a unui instrument de asistență pentru preaderare (IPA II) (JO L 77, 15.3.2014, p. 11).

      (8)  Regulamentul (UE) nr. 230/2014 al Parlamentului European și al Consiliului de instituire a unui instrument care contribuie la stabilitate și pace (JO L 77, 15.3.2014, p. 1).

      (9)  JO L 163, 2.7.1996, p. 1.

      (10)  Declarație comună a Consiliului și reprezentanților guvernelor statelor membre reuniți în cadrul Consiliului, a Parlamentului European și a Comisiei Europene, „Consensul european privind ajutorul umanitar” (JO C 25, 30.1.2008, p. 1).

      (11)  JO L 163, 2.7.1996, p. 1.

      (12)  JO C 25, 30.1.2008, p. 1.

      (13)  JO L 298, 26.10.2012, p. 1.

      (14)  JO L 362, 31.12.2012, p. 1.


title: Decizia Consiliului din 19 decembrie 2002 privind declasificarea Rețelei de consultări Schengen (specificații tehnice)

text:
Anunţ juridic important

|

32003D0330

Official Journal L 116 , 13/05/2003 P. 0022 - 0023 Ediţie specială în limba cehă Chapter 19 Volume 06 P. 152  - 153 Ediţie specială în limba estonă Chapter 19 Volume 06 P. 152  - 153 Ediţie specială în limba maghiară Chapter 19 Volume 06 P. 152  - 153 Ediţie specială în limba lituaniană Chapter 19 Volume 06 P. 152  - 153 Ediţie specială în limba letonă Chapter 19 Volume 06 P. 152  - 153 Ediţie specială în limba malteză Chapter 19 Volume 06 P. 152  - 153 Ediţie specială în limba polonă Chapter 19 Volume 06 P. 152  - 153 Ediţie specială în limba slovacă Chapter 19 Volume 06 P. 152  - 153 Ediţie specială în limba slovenă Chapter 19 Volume 06 P. 152  - 153

		20021219Decizia Consiliuluidin 19 decembrie 2002privind declasificarea Rețelei de consultări Schengen (specificații tehnice)(2003/330/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 207,întrucât:(1) Documentul SCH/II-Vision (99) 5 definește, între altele, principiile care reglementează aplicarea procedurii informatizate de consultare, în scopul eliberării vizelor, a autorităților centrale prevăzute la articolul 17 alineatul (2) din Convenția de punere în aplicare a Acordului Schengen din 14 iunie 1985 dintre guvernele statelor Uniunii Economice Benelux, al Republicii Federale Germania și al Republicii Franceze privind eliminarea treptată a controalelor la frontierele comune, semnată la 19 iunie 1990, la Schengen.(2) Decizia 2000/645/CE a Consiliului din 17 octombrie 2000 de rectificare a acquis-ului Schengen conținut de Decizia SCH/Com-ex (94) 15 rev. a Comitetului Executiv Schengen [1] a confirmat că documentul SCH/II-Vision (99) 5 face parte integrantă din acquis-ul Schengen. Articolul 2 din decizia menționată prevede că acest document va fi clasificat drept confidențial.(3) Documentul SCH/II-Vision (99) 5 a fost modificat ulterior de deciziile Consiliului din 24 aprilie 2001 și 19 decembrie 2002, în conformitate cu dispozițiile articolului 1 din Regulamentul (CE) nr. 789/2001 al Consiliului din 24 aprilie 2001 care rezervă Consiliului competențele de executare în ceea ce privește anumite norme metodologice și proceduri de examinare a cererilor de viză [2].(4) În prezent trebuie să se declasifice parțial documentul SCH/II-Vision (99) 5, astfel cum a fost modificat ulterior [denumit în continuare "Rețeaua de consultări Schengen (specificații tehnice)"]; celelalte părți din Rețeaua de consultări Schengen (specificații tehnice) trebuie declasificate până la gradul "Restreint UE".(5) Este necesar să se abroge articolul 2 din Decizia 2000/645/CE, astfel încât deciziile viitoare referitoare la clasificarea Rețelei de consultări Schengen (specificații tehnice) să poată fi luate în conformitate cu normele uzuale de clasificare a documentelor, astfel cum sunt acestea definite de Decizia 2001/264/CE a Consiliului din 19 martie 2001 de adoptare a regulamentului de securitate al Consiliului [3],DECIDE:Articolul 1Rețeaua de consultări Schengen (specificații tehnice) se declasifică, cu excepția punctelor 2 și 3 din Partea I, precum și a Anexelor 3, 6, 7 și 9.Articolul 2Punctele 2 și 3 din Partea I și Anexele 3, 6, 7 și 9 din Rețeaua de consultări Schengen (specificații tehnice) se clasifică drept "Restreint UE".Articolul 3(1) Articolul 2 din Decizia 2000/645/CE se abrogă.(2) Deciziile viitoare privind clasificarea Rețelei de consultări Schengen (specificații tehnice) se iau în conformitate cu dispozițiile Deciziei 2001/264/CE.Articolul 4Prezenta decizie intră în vigoare la data publicării sale în Jurnalul Oficial al Uniunii Europene.Adoptată la Bruxelles, 19 decembrie 2002.Pentru ConsiliuPreședinteleL. Espersen[1] JO L 272, 25.10.2000, p. 24.[2] JO L 116, 26.4.2001, p. 2.[3] JO L 101, 11.4.2001, p. 1.--------------------------------------------------


title: 2012/681/UE: Decizia Parlamentului European și a Consiliului din 25 octombrie 2012 referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/009 NL/Gelderland Construction 41 din Țările de Jos)

text:
               7.11.2012

               RO

               Jurnalul Oficial al Uniunii Europene

               L 307/75

         DECIZIA PARLAMENTULUI EUROPEAN ȘI A CONSILIULUI
   din 25 octombrie 2012
   referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/009 NL/Gelderland Construction 41 din Țările de Jos)
   (2012/681/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european pentru adaptare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare, și pentru a-i ajuta să se reintegreze pe piața muncii.

               (2)

               Domeniul de aplicare al FEG a fost extins pentru cererile depuse între 1 mai 2009 și 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               Țările de Jos au prezentat o cerere de mobilizare a FEG în ceea ce privește concedierile care au avut loc în 54 de întreprinderi încadrate în diviziunea 41 din NACE revizuirea 2 („Construcții de clădiri”) în regiunea NUTS II din Gelderland (NL22) la data de 15 decembrie 2011 și a completat-o cu informații suplimentare până la data de 11 iunie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 898 594 EUR.

               (5)

               Prin urmare, FEG trebuie mobilizat pentru a oferi o contribuție financiară ca răspuns la cererea depusă de Țările de Jos,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 2 898 594 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 25 octombrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Consiliului din 20 noiembrie 2006 de extindere la statele membre neparticipante a aplicării Deciziei 2006/849/CE de modificare și de extindere a Deciziei 2001/923/CE privind înființarea unui program de schimb, asistență și formare profesională pentru protecția monedei euro împotriva contrafacerii (programul „Pericles”)

text:
Anunţ juridic important

|

32006D0850

Jurnalul Oficial L 330 , 28/11/2006 p. 0030 - 0030 Jurnalul Oficial L 200 , 01/08/2007 p. 0214 - 0214

		20061120Decizia Consiliuluidin 20 noiembrie 2006de extindere la statele membre neparticipante a aplicării Deciziei 2006/849/CE de modificare și de extindere a Deciziei 2001/923/CE privind înființarea unui program de schimb, asistență și formare profesională pentru protecția monedei euro împotriva contrafacerii (programul "Pericles")(2006/850/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei,având în vedere avizul Parlamentului European,întrucât:(1) La adoptarea Deciziei 2006/849/CE [1] Consiliul a indicat că aceasta ar trebui să se aplice în statele membre participante, astfel cum sunt definite la articolului 1 prima liniuță din Regulamentul (CE) nr. 974/98 din 3 mai 1998 privind introducerea euro [2].(2) Cu toate acestea, schimbul de informații și de personal, precum și măsurile de asistență și de formare puse în aplicare în temeiul programului "Pericles" ar trebui să fie uniforme în cadrul Comunității, iar măsurile necesare ar trebui, în consecință, să fie luate pentru a garanta același nivel de protecție al monedei euro în statele membre în care euro nu este moneda națională,DECIDE:Articolul 1Aplicarea Deciziei 2006/849/CE se extinde la statele membre, altele decât statele membre participante, astfel cum sunt definite la articolului 1 prima liniuță din Regulamentul (CE) nr. 974/1998.Articolul 2Prezenta decizie produce efecte de la data publicării în Jurnalul Oficial al Uniunii Europene.Adoptată la Bruxelles, 20 noiembrie 2006.Pentru ConsiliuPreședinteleJ. Korkeaoja[1] JO L 330, 28.11.2006, p. 28.[2] JO L 139, 11.5.1998, p. 1.--------------------------------------------------